SOAS ၸၼ်ႉၸွမ်လၼ်ႇတၼ်ႇ

SOAS University of London (/ˈsoʊæs/; သူဝ်းဢႅတ်ႇသ်) ဢၼ်ပဵၼ်ၵေႃၵၢၼ်ႁဵၼ်းလွင်ႈမိူင်းဝၼ်းဢွၵ်ႇလႄႈဢႃႇၾရိၵၼႆႉ ပဵၼ်ၸၼ်ႉၸွမ်ၵူၼ်းမိူင်း ဢၼ်မီးပႃးၵၢၼ်ၶူၼ်ႉၶႂႃႉ တီႈဝဵင်းလၼ်ႇတၼ်ႇ၊ မိူင်းဢင်းၵိတ်း လႄႈ ပဵၼ်လုၵ်ႈၸုမ်းၸၼ်ႉၸွမ်လၼ်ႇတၼ်ႇဢၼ်ၼိုင်ႈယဝ်ႉ။  SOAS ၼႆႉ လႆႈၵေႃႇတင်ႈမႃး မိူဝ်ႈပီႊ 1916 ၼၼ်ႉသေ မီးဝႆႉတီႈၼႂ်းၼႃႈလိၼ် Bloomsbury ၼႂ်းၵၢင်ဝဵင်းလၼ်ႇတၼ်ႇၼၼ်ႉယဝ်ႉ။

SOAS ၼႆႉ ပဵၼ်ၸၼ်ႉၸွမ်ၼမ်းၼႃႈဢၼ်ၼိုင်ႈၼႂ်းလုမ်ႈၾႃႉ တွၼ်ႈတႃႇလဵပ်ႈႁဵၼ်းလွင်ႈဢေးသျႃး၊ ဢႃႇၾရိၵႃး လႄႈ ပွတ်းဢွၵ်ႇၵၢင် (Middle East)။ ႁူင်းတူၺ်းလိၵ်ႈတီႈၸၼ်ႉၸွမ်ၼႆႉ ပဵၼ်ႁူင်းတူၺ်းလိၵ်ႈတႃႇၶူၼ်ႉၶႂႃႉ ၸၼ်ႉၸိူဝ်ႉၸၢတ်ႈဢၼ်ၼိုင်ႈ ၼႂ်းႁႃႈဢၼ် ၼႂ်းမိူင်းဢင်းၵိတ်း။ SOAS ၼႆႉၵေႃႈ ပဵၼ်တီႈပၵ်းသဝ်းႁူင်းၼႄ Brunei Gallery ဢၼ်ၸတ်းႁဵတ်းဝႆႉ ၶပ်ႉမၢႆ လွင်ႈလႅၵ်ႈလၢႆႈ လွင်ႈၼႄတၢင်းႁၼ်ထိုင်ပၢၼ်မႂ်ႇ လႄႈ ပိုၼ်း ဢၼ်လုၵ်ႉတီႈ Asia, Africa, လႄႈ Middle East သေ ယိူင်းဢၢၼ်းတႃႇတေၼႄလႄႈ ယုၵ်ႉယွင်ႈ ၽိင်ႈထုင်းဢၼ်လုၵ်ႉတီႈၼႃႈလိၼ်ၸိူဝ်းၼႆႉ။ ငိုၼ်းၶဝ်ႈၵူႈပီၶွင်ႁူင်းႁဵၼ်းတွၼ်ႈတႃႇပီႊ 2021-22 ၼႆႉပဵၼ် £98.0 လၢၼ်ႉသေ ၼႂ်းၼၼ်ႉ £6.1 လၢၼ်ႉၼႆႉပဵၼ်တီႈလွင်ႈၸွႆႈထႅမ်လႄႈ လွင်ႈလူင်းလၢႆးမိုဝ်းလွင်ႈၶူၼ်ႉၶႂႃႉ၊ လူၺ်ႈလွင်ႈၸႂ်ႉတိုဝ်း £117.8 လၢၼ်ႉ။

SOAS ၼႆႉ ၸႅၵ်ႇဝႆႉပဵၼ် 3 ၽႆၢႇထႃႇၼ - ၽႆၢႇပၢႆးမွၼ်းလႄႈ ပၢႆးပၺ်ၺႃၵူၼ်း၊ ၽႆၢႇၽႃႇသႃႇလႄႈ ပၢႆးလႅင်ႊၶိူဝ်းၵူၼ်း လႄႈ ၽႆၢႇၵူတ်းမႆၢလႄႈတူင်ႇဝူင်းၵူၼ်း ဢၼ်ပႃးဝႆႉ ႁူင်းသွၼ်ႁဵၼ်းၽႆၢႇၵူတ်းမႆၢ ၼၼ်ႉယဝ်ႉ။ ၸၼ်ႉၸွမ်ၼႆႉ ပၼ်ပရူဝ်ႇၵရမ် Bachelor degree မွၵ်ႈ 350 ႁူမ်ႈလႆၢပႆၢး၊ Master degree မွၵ်ႈ 100  ပႆၢး လႄႈ ၶူင်းၵၢၼ်ၸၼ်ႉ PhD ၵူႈၽႆၢႇထႃႇၼ။ ၸၼ်ႉၸွမ်ၼႆႉ ႁဵတ်းဢွၵ်ႇမႃး ၽူႈၼမ်းၸိုင်ႈမိူင်း၊ ၽွင်းလူင်လူင်လူင်ပွင်ၸိုင်ႈ၊ ၽူႈတၢင်တူဝ်၊ ၽူႈၵွၼ်းငိုၼ်းၵၢင်၊ ၽူႈတႅၼ်းသၽႃးသုၼ်သုတ်း၊ ၽူႈလႆႈႁပ်ႉသူး Nobel Peace Prize လႄႈ ၽူႈဢွၼ်ႁူဝ်ဢၼ်လမ်ႇလွင်ႈတၢင်ႇၸိူဝ်း ၼႂ်းလုမ်ႈၾႃႉ။ SOAS ၼႆႉ ပဵၼ်လုၵ်ႈၸုမ်းၶွင် Association of Commonwealth Universities ၼၼ်ႉယဝ်ႉ။

ပိုၼ်း

မူႇငဝ်ႈ 
ႁူင်းႁဵၼ်း Oriental Studies ၼႆႉ လႆႈၵေႃႇတင်ႈမႃး မိူဝ်ႈပီႊ 1916 တီႈ 2 Finsbury Circus၊ London၊ မိူဝ်ႈၼၼ်ႉ ပဵၼ်ႁူင်းႁဵၼ်း London Institution ၼၼ်ႉယဝ်ႉ။ ႁူင်းႁဵၼ်းၼႆႉ လႆႈႁပ်ႉဝႂ်ၶွပ်ႈတဵမ်မိူဝ်ႈဝၼ်းတီႈ 5 လိူၼ်ၵျုၼ်ႇ ပီ 1916 လႄႈ လႆႈႁပ်ႉလုၵ်ႈႁဵၼ်းဢွၼ်တၢင်းသုတ်း မိူဝ်ႈဝၼ်းတီႈ 18 လိူၼ်ၵျႅၼ်ႊၼိဝ်ႊရီႊ ပီ 1917 ၼၼ်ႉယဝ်ႉ။ ႁူင်းႁဵၼ်းၼႆႉ လႆႈပိုတ်ႇၽုၺ်ႇၵႂႃႇယဝ်ႉၼိုင်ႈလိူၼ် ဝၢႆးသေၼၼ်ႉ မိူဝ်ႈဝၼ်းထီႉ 23 February 1917 လူၺ်ႈ George V. ၼႂ်းၵႄႈၽူႈၶိုၼ်ႈႁွတ်ႈၼၼ်ႉ မီး Earl Curzon of Kedleston ၊ မိူဝ်ႈဢွၼ်တၢင်း Vice King of India လႄႈ ၽူႈမီးပုၼ်ႈၽွၼ်းလူင်ပွင်ၸိုင်ႈတၢင်ႇၸိူဝ်း။

မၢႆတွင်း

ဢၢင်ႈဢိင်

Articles using infobox university
Pages using infobox university with the image name parameter
Pages using infobox university with the affiliations parameter